פני צ'לנוב-קריגר

פני צ'לנוב-קריגר (1898–1977) הייתה רופאת ילדים ישראלית, ילידת רוסיה, ויו"ר איגוד הרופאות בישראל, בהר"י.

קורות חיים
צ'לנוב-קריגר נולדה במוסקבה, והייתה בתו של המנהיג הציוני והרופא ד"ר יחיאל צ'לנוב. למדה רפואה בקניגסברג ובברלין, והתמחתה בברלין ברפואת ילדים במחלקתו של פרופ' צרני.

עלתה לארץ ישראל בשנת 1924, עם אמה רבקה, ושני אחיה: בנימין וזאב. עבדה בכפר הנוער מאיר שפיה, ובבתי החולים הדסה-ירושלים והדסה-צפת.

בצפת הכירה את ד"ר משה קריגר, לו נישאה בשנת 1929. היא ילדה את בתם נירה קריגר-דן (1930–2015) ואת בנם יחיאל. הזוג עבר לתל אביב. בשנת 1934 הקימה עם בעלה את "בית קריגר" בשדרות רוטשילד 71. בשנות השלושים היא גם הקימה, ביחד עם ד"ר שפירא את "לטף" - בית ילדים וסנטוריום בתל אביב.

משנות השלושים של המאה העשרים היא הייתה יושב ראש איגוד הרופאות בישראל, ומילאה מגוון תפקידים ציבוריים נוספים. במהלך מלחמת העולם השנייה התנדבה לשירות בצבא הבריטי, בדרגת קפיטן (סרן). היא גם עבדה במגן דוד אדום, במשמר האזרחי ובמרפאות קופת חולים כללית באזור תל אביב עד יום מותה.

נהרגה בתאונת דרכים ב-21 באוקטובר 1977, בשובה מעבודתה במרפאת ילדים של קופת החולים. ביתם של פני ומשה, "בית קריגר", הפך למלון בוטיק לאחר ששופצו 25 דירות יוקרה.

ד"ר אפרים סיני נזכר: .

לקריאה נוספת
 ניסים לוי, יעל לוי, "רופאיה של ארץ-ישראל 1799-1984", הוצאת איתי בחור, זכרון יעקב, מרץ 2012, מהדורה שנייה, מהדורה מעודכנת ומורחבת ליובל המאה לההסתדרות הרפואית בישראל (1912-2012), עמוד 377.
 "מידע לרופא", פברואר 1978.

הערות שוליים

רופאות ביישוב
רופאים ביישוב
סגל מרכז רפואי הדסה
נשות העלייה הרביעית
אנשי העלייה הרביעית
רופאים צבאיים בריטים
רופאים צבאיים יהודים
רופאות צבאיות ישראליות
רופאים צבאיים ישראלים
בוגרות אוניברסיטאות בגרמניה
ראשי ארגון הרופאות בישראל
אנשי מגן דוד אדום
נשים הקבורות בבית הקברות נחלת יצחק
רופאות ילדים ישראליות
רופאי ילדים ישראלים
הרוגות תאונות דרכים בישראל
יהודים בצבא הבריטי במלחמת העולם השנייה
ישראליות שנולדו ב-1898
ישראלים שנולדו ב-1898
ישראליות שנפטרו ב-1977
ישראלים שנפטרו ב-1977